|  |  |
| --- | --- |
| **VPRAŠNJE** | **ODGOVOR** |
| RC1.4 pridobivamo dovoljenje po 117. členu Gradb.zakona za zamenjavo strehe, pa ne bo pravnomočno do 20.12. Bo v redu, če vložimo prošnjo za spremembo dinamike? | Da, če ima upravičenec še možnost vložitve prošnje za spremembo dinamike. |
| Ali se da k vlogi dodati novi RC brez dodatnih točk? | Da, možno je vložiti tudi spremembo RC, s katero je upravičenec doda en nov RC, s tem da že izbrani razvojni cilji ostanejo. |
| Kdo je pristojen za prevod računov? | Uradno so pristojni za prevajanje sodni tolmači.  |
| Ali je pri poročilu potrebna priloga - dokazilo o kmečkem zavarovanju, čeprav to ni bil izbran cilj - je bil že prej kmečko zavarovan. | Upravičenec jo lahko priloži. Agencija mora vse upravičence, ki so kmečko zavarovani (sklop A), preveriti ali so bili v času trajanja obveznosti in vse do vložitve zahtevka neprekinjeno kmečko zavarovani na ustreznih podlagah. |
| Mladi prevzemnik se bo v okviru 50 - urnega izobraževanja udeležil tudi 40 - urnega izobraževanja NPK poljedelec, razliko pa bo pokril še z dvema izobraževanjema. Zanima me ali je za ta NPK dovolj potrdilo o udeležbi na izobraževanju v obsegu 40 ur in je izdano pred 20.12.2020 ali mora pred tem datumom nujno pridobiti tudi certifikat NPK? | Zadostuje potrdilo o opravljenem izobraževanju.  |
|  Upravičenec je investiral v nakup inox posode, pecljalnika in avtomatske stistaklnice za vino. Ti stroški so razvrščeni pod razvojni cilj 1.9, kjer pa je zahtevana dopolnilna dejavnost. Pridelava vina je osnovna kmetijska dejavnost zato dopolnilna dejavnost ni obvezna, kako lahko upravičimo ta cilj, če nima registrirane dopolnilne dejavnosti? Hvala. | Ker je pridelava vina osnovna kmetijska dejavnost, se RC prizna če upravičenec priloži ustrezna dokazila, kljub temu da nima registrirane dopolnilne dejavnosti. |
| Mladi prevzemnik je nabavil stroj. predplačilo je bilo plačano iz mamine bančne kartice (700 EUR), plačilo (8000 eur) pa iz računa MP. Ali se upošteva samo znesek mladega prevzemnika? | Za pridobitev dela podpore ki je namenjena naložbenim razvojnim ciljem, se lahko upoštevajo samo zneski, kjer je tako na računu, kot tudi na potrdilih o plačilu naveden upravičenec.  |
| Ali mora račune prevajati sodni tolmač? | Ne, če je iz računa razumljivo za katero mehanizacijo/opremo gre, ni potrebnega prevoda s strani sodnega tolmača. |
| Traktor je bil kupljen preko lizinga. Pred 20.12.2020 je že last vlagatelja, na dokumentu piše višina kupnine in potrdilo obstaja, da je bila kupnina poravnana. Bo to šlo? | RC morajo biti izpolnjeni v obdobju 36 mesecev, oz. 24 mesecev, v primeru da gre za mejnik prilagoditev standardom EU. To pomeni, da se morajo dokazila za izpolnitev RC, v tem primeru naložbenega RC, računi, potrdila o plačilih, lizing pogodba, ter prometno dovoljenje glasiti na upravičenca pred potekom 36 mesecev. |
| Na potrdilo o 50 -urnem tečaju tujega jezika piše da je potekal v šolskem letu 2019-2020. Ali bi bilo potrebno napisati natančnejši datum kdaj je potekal tečaj. | Če prav razumemo se je šolsko leto 2019-2020 zaključilo s 24.06.2020. Če ima upravičenec rok za izpolnitev RC do 20.12.2020, je potrdilo izdano v roku. |
| Link za pisna navodila bo zelo dobrodošel! | https://www.gov.si/zbirke/storitve/vlaganje-zahtevkov-za-izplacilo/ |
| Če se račun glasi na mladega prevzemnika, dokazilo o plačilu pa na ožjega družinskega člana, ali je s tem izpolnjen razvojni cilj, v primeru da strošek ne bo priznan (tako smo razumeli glede na odgovor). | Za izpolnitev RC, mora biti za strošek priloženo ustrezno dokazilo (račun in dokazilo o plačilu, ki se glasi na upravičenca). |
| Kmetijska mehanizacija kupljena ima patent. Ali izpolnjujemo razvojni cilj 5.2. Ali razvojni cilj lahko zamenjamo z več razvojnimi cilji zaradi točk. | Ne, za izpolnitev RC 5.2, mora upravičenec priložiti potrdilo iz katerega je razvidno, da je nosilec patenta.Pred potekom obveznosti ima upravičenec v skladu s prvim odstavkom 10. člena Uredbe možnost poslati na Agencijo največ en obrazložen zahtevek za zamenjavo razvojnega cilja z drugim ciljem, ki je v okviru meril za izbor vlog ovrednoten z enakim ali višjim številom točk. Pri tem mora biti zagotovljeno, da so RC kljub predvideni spremembi izbrani v skladu z določili iz Uredbe. |
| Ali lahko mladi prevzemnik čebelar kupi: - sublimator za čebele (to je naprava za tretiranje čebel, ki je nujna za ekološko oskrbo) in - mlin za sladkor. Nobene od teh zadeve ne najdem v stroških, vendar prevzemnik želi to kupiti, oz. nekatere stroške pod ciljem 1.5. zamenjati, izbrisati.. Oboje me zanima, če bi šlo lahko pod strošek 1.4.1.1.2.5 Notranja oprema čebelnjakov- do 100 panjev, Ostala oprema:  | Če nobene od naštetih oprem ni v katalogu stroškov, potem izberite tako kot ste napisali 1.4.1.1.2.5 Notranja oprema čebelnjakov- do 100 panjev, Ostala oprema:Za stroške, ki jih želi zamenjati, mora na Agencijo poslati prošnjo za spremembo stroškov. |
| Ali mora biti rastlinjak vpisan v RKG (GERK), tudi če je bil postavljen šele jeseni 2020? | DA. Pohitite z vpisom preden se RKG zapre. |
| Mladi prevzemnik ima za nakup računalnika le POS račun brez imena in priimka in plačilo opravljeno z gotovino. Naknadno je pridobil potrdilo trgovca, da je nakup res opravil mladi prevzemnik. Ali bo to zadostovalo za izpolnitev cilja 5.4  | Za izpolnitev RC, mora vsaj en račun imeti ustrezno dokazilo o plačilu, ki se glasi na upravičenca. |
| Glede na to da je 20. december nedelja je zadnji čas za oddajo sprememb ponedeljek 21.12? | Ne, 20. 12. 2020 je zadnji dan za izpolnitev RC. |
| Kmetija ima razvojni cilj 1.9 in pod ta cilj ima izbran opremo za sušenje sadje. Ali mora kmetija imeti tudi registrirano dopolnilno dejavnost? | Da, za izpolnitev tega RC, mora imeti registrirano dopolnilno dejavnost. Izjema so pridelovalci vina, ker pridelava vina spada pod osnovno kmetijsko dejavnost. |
| Ali je pametni telefon upravičen strošek? | Vsa IKT oprema, katera je namenjena uporabi v kmetijstvu je upravičen strošek. |